สังคมข่าวหุ้น
ดัชนีตลาดหุ้นไทยปิดที่ระดับ 1,533.30 จุด เพิ่มขึ้น 4.87 จุด มูลค่าซื้อขาย 54,974.69 ล้านบาท จับตาการประกาศงบไตรมาส 1/2566 ของบริษัทจดทะเบียน
ดัชนีตลาดหุ้นไทยปิดที่ระดับ 1,533.30 จุด เพิ่มขึ้น 4.87 จุด มูลค่าซื้อขาย 54,974.69 ล้านบาท จับตาการประกาศงบไตรมาส 1/2566 ของบริษัทจดทะเบียน
7 พ.ค. 2566

ดัชนีตลาดหุ้นไทยปิดที่ระดับ 1,533.30 จุด เพิ่มขึ้น 4.87 จุด มูลค่าการซื้อขาย 54,974.69  ล้านบาท จับตาการประกาศงบไตรมาส 1/2566 ของบริษัทจดทะเบียน รวมถึงสถานการณ์ทางการเมืองในช่วงโค้งสุดท้ายก่อนการเลือกตั้งในวันที่ 14 พ.ค. 2566
ลุ้น GPSC ประกาศงบไตรมาส 1/2566 วันนี้ (8 พ.ค. 2566) คาดพลิกทำกำไร 888-1,000 ล้านบาท จากไตรมาสก่อนที่ขาดทุนราว 435 ล้านบาท เนื่องจากค่า Ft ที่สูงขึ้น และต้นทุนก๊าซที่อ่อนตัวลง พร้อมรับรู้ส่วนแบ่งกำไรจาก Avaada เพิ่ม ขณะที่แนวโน้มกำไรช่วงที่เหลือของปีนี้ยังคงสดใสต่อเนื่อง
PTTEP วางเป้าปริมาณการขายปีนี้ไว้ที่ 4.56 แสนบาร์เรลต่อวัน ลดลงเล็กน้อยจากปีก่อนอยู่ที่ 4.68 แสนบาร์เรลต่อวัน เนื่องจากปัญหาในการผลิตบางโครงการในประเทศมาเลเซีย ซึ่งอยู่ระหว่างการแก้ไข แต่เชื่อว่าภายหลังจากแปลง G1/61 (เอราวัณ) สามารถผลิตเต็มกำลังที่ระดับ 800 ล้านลูกบาศก์ฟุตต่อวันตั้งแต่เดือน เม.ย. 2567 จะทำให้ปริมาณการขายตั้งแต่ปี 2567 เป็นต้นไป จะมากกว่าระดับ 5 แสนบาร์เรลต่อวัน ยืนยันพร้อมสามารถรักษาระดับอีบิทด้า มาร์จิ้น ไว้ที่ 70-75%
บอร์ด OTO มีมติตั้ง “บัณฑิต สะเพียรชัย” อดีตแม่ทัพบริษัทยักษ์ใหญ่ด้านโรงไฟฟ้าพลังงานหมุนเวียนชั้นนำของเมืองไทย นั่งรองประธานบอร์ด พร้อมอนุมัติแผนเพิ่มทุน PP 50 ล้านหุ้น ราคา 16 บาท/หุ้น ระดมเงินทุนราว 800 ล้านบาท และออกหุ้นกู้วงเงินไม่เกิน 2 พันล้านบาท รองรับแผนขยายการลงทุนโรงไฟฟ้า ปูทางขึ้นสู่ผู้นำธุรกิจ Climate Tech
PSTC ปักธงปีนี้ทุกกลุ่มธุรกิจเติบโต พร้อมขับเคลื่อนไปสู่แนวทางการบริหารจัดการพลังงานตามการเปลี่ยนแปลงของโลกสู่ยุค Digital Transformation ที่มุ่งเน้นด้านการบริหารจัดการระบบไฟฟ้าและพลังงานของประเทศ รวมถึงการเป็นผู้นำให้บริการ ทางด้านธุรกิจพลังงานอย่างครบวงจร
COLOR จับมือ PLANET คว้างาน EPC โปรเจกต์โซลาร์ลอยน้ำของ “เหล็กสยามยามาโตะ” ในนิคมอุตสาหกรรมมาบตาพุด จ.ระยอง มูลค่า 347 ล้านบาท ด้านผู้บริหาร COLOR “พีรพันธ์ จิวะพรทิพย์” มั่นใจเป็น New S-Curve หนุนผลงานโตแกร่ง จากการเป็นผู้ผลิตออกแบบและติดตั้งระบบผลิตไฟฟ้าจาก Floating Solar ส่วน “ประพัฒน์ รัฐเลิศกานต์” ผู้บริหาร PLANET มองมีโอกาสต่อยอดได้งานด้านพลังงานเพิ่มมากขึ้นในอนาคต คาดช่วยผลักดันรายได้โตก้าวกระโดด
วันพรุ่งนี้ (9 พ.ค. 2566) หุ้นไอพีโอ “จีเอเบิล” หรือ GABLE หนึ่งในผู้นำบริษัทเทคโนโลยีของไทย เตรียมเข้าเทรดในตลาด SET หมวดธุรกิจเทคโนโลยีสารสนเทศและการสื่อสาร ด้วยจำนวนหุ้นไอพีโอ 175 ล้านหุ้น คิดเป็น 25% ที่ราคา 6.39 บาท/หุ้น คิดเป็น P/E ที่ 16.82 เท่า เมื่อเทียบกับอุตสาหกรรมที่บางบริษัทมีธุรกิจคล้ายกัน เช่น AIT มี P/E อยู่ระดับ 14.60-14.70  เท่า รวมถึง BBIK มี P/E ประมาณ 98 เท่า เป็นต้น เล็งระดมเงินทุนไปใช้ลงทุนในธุรกิจเกี่ยวเนื่องที่มีศักยภาพการเติบโตสูง รวมทั้งใช้ชำระคืนเงินกู้ยืมสถาบันการเงิน และส่วนที่เหลือใช้เป็นเงินทุนหมุนเวียนเพื่อใช้ในการดำเนินงาน จึงไม่ควรพลาดหุ้นเทคฯ ตัวท็อป กระแสแรง!
ตลาดหลักทรัพย์ฯ ให้ MTW เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 8-24 พ.ค. 2566 ส่งผลให้สภาพคล่องการเก็งกำไรปรับลง